Downloaded from YTS.MX
Official YIFY movies site: YTS.MX
ELSŐ KÉZBŐL
Mindenki azzal viccelődik,
hogy én bármit felrobbantok, csak hogy lássam, hova esnek a darabjai.
Sokan zseninek hívnak,
de van, aki inkább felelőtlennek tart.
A múlt héten berobbant történet azóta is bonyolódik.
A szövetségi esküdtszék a héten kezdi számos ismert sportoló meghallgatását.
Nyomoznak Victor Conte ügyében.
- Victor Conte. - Victor Conte.
A BALCO Laboratories elnöke.
A „BALCO” szó örökre bekerült a szótárba.
BALCO.
- BALCO. - BALCO.
A sporttörténelem legnagyobb doppingbotránya.
A sajtó modern kori Al Capone-nak állított be,
a BALCO keresztapjának,
a BALCO dr. Frankensteinjének.
Bizonyítékokat kerestek
Conte kapcsolatára a korábban kimutathatatlan THG szteroiddal.
A neve: a Folyadék.
Egy dizájner szteroid…
Egy célja volt: a sikeres csalás.
Bűnszervezetben elkövetett csalássorozat, amelyben sztársportolók is érintettek.
Baseball, amerikai futball, atlétika…
A hazafutások rekordere, Barry Bonds is érintett.
Magasra repül…
A nyomozás szerintem csak arról szólt, hogy írhassák a szenzációhajhász cikkeket.
Sajnos a profi sportolók egy része nem mutat jó példát.
Ez az értékeinkről és a kultúránkról szól.
A Major League Baseballban komoly problémák voltak a szteroidokkal.
Nem rendezték őket.
Tudtam, hogy nincsenek olyan bizonyítékaik, mint amit állítanak,
ezért mertem így kiállni a tengernyi tudósító elé.
Ezt így értettem.
Victor Conte olyan ember, aki bárminek el tudja adni magát.
Szerintem aki megismeri Victor Contét,
gyorsan átlát a szitán:
hogy nem több egy közönséges szélhámosnál.
Jó buli volt. Izgalmas volt. Ez a jobb teljesítményről szólt.
Marion Jones aranya,
Barry Bonds hazafutásai…
Bonds elüti! Messze jobbra megy.
Újabb rekorddöntés Barry Bondstól…
Örökre büszke leszek
ezekre az óriási eredményekre.
ELSŐ KÉZBŐL
A SZÉGYENFAL
KALIFORNIA, SAN CARLOS
Ez itt a dicsőségfal. Vagy a szégyenfal.
Nézőponttól függ.
Két aláírt képem van Barrytől, ez az egyik.
Erre azt írta: „Victornak”. A másikra azt: „A BALCO-nak”.
Ez a Sports Illustrated egy száma, címlapon Marion Jones.
Ez úgy 2000 körül jött ki.
Ez itt Tim Montgomery a 2001-es világbajnokságon.
Kanadában, Edmontonban volt.
Amikor elkezdtünk együtt dolgozni, Pici Tim volt a beceneve.
Charlie Francis mondta mindig: aki nem szteroidozik, az fog veszíteni.
Mindenki egyenlő esélyekkel indult, csak nem úgy, ahogy a közönség hitte.
Nagyon sokan szteroidoztak, nem?
A BALCO-t 1984-ben indítottam, és 2000-ig, vagyis 16 éven át
soha senkinek nem adtam illegális szert.
Ez egy törvényes vállalkozás volt. Étrendtanácsadást
és vérvizsgálatokat nyújtottunk.
Köszönöm szépen!
Igen, ahogy Ken is mondta, Victor Conte vagyok,
a BALCO Laboratories ügyvezető igazgatója.
A BALCO a San Francisco-környéki Laboratóriumok Szövetkezetének rövidítése.
Én vagyok az úgynevezett SNAC rendszer megalkotója.
Erről voltam híres: bármibe kezdtem,
saját erőből a csúcsra jutottam.
Beiratkoztam a könyvtárba, kivettem a tudományos lapokat,
és mindent elolvastam. Sok szó volt a cinkről az izomerő kapcsán,
a cinkről és a tesztoszteronról.
Megtudtam, hogy a sportolóknál gyakori a vas- és rézhiány.
Ezek a hiányállapotok kapcsolatban állnak olyan tünetekkel,
mint az izomgörcsök és a koncentrációs problémák.
Reméljük, hozzásegíthetjük az Egyesült Államokat
még pár aranyhoz.
Összehoztam a BALCO nevű szövetkezetet, és befektetőket kerestem.
Friss hírek a BALCO Laboratories telephelyéről.
Elkészült az új épület, megmutatom a labort.
Elkezdtük a sportolók tesztelését. Egyik ügyfél ajánlott a másiknak.
Az első nagy nevek az atlétika területéről jöttek.
Aztán jött Matt Biondi, a világ akkori leggyorsabb úszója.
Mindenféle hasznos adatot gyűjtöttem nekik.
És született értékesítő voltam. Hamarosan jöttek az NBA-játékosok is.
1992 és 1993 között a Seattle SuperSonics teljes csapatával együtt dolgoztam.
NINCS BIZONYÍTVA, HOGY A BALCO TILTOTT SZEREKET ADOTT SPORTOLÓKNAK
A sportolók teljesítményének növeléséhez kitanultam az étrendkiegészítő-gyártást.
Megalkottam az ásványi anyagos és nyomelemes termékvonalunkat,
köztük a ZMA-t, ami óriásit ment.
Hamarosan megjelent Bill Romanowski is a Denver Broncostól.
Vele megnyílt az utam az NFL-be.
Hirtelen már 250 NFL-játékosom volt.
A BALCO OLIMPIAI CSAPATA
Megpróbálod megdönteni a világrekordot, Gregg?
Szólíts csak Cinknek!
Cink!
1984-től egészen 2000-ig
a BALCO és a SNAC tevékenysége teljesen legális és tiszta volt.
Egyetlen sportoló sem kapott semmilyen teljesítménynövelő szert.
Volt, aki használt doppingszert, például a súlylökők? Persze!
De nem tőlem kapták.
Tudtam, hogy az olimpiai sportolók
széles köre használ teljesítményfokozó szereket.
Carl Lewis a harmadik sávban.
A 88-as szöuli olimpián Ben Johnson ment óriásit.
…Johnson! Johnson újra megcsinálja! Hihetetlen, 9,79 másodperc!
Új világrekord. Hihetetlen.
Most kaptam egy hírt. Ha ez igaz,
ez lesz az olimpiák történetének egyik legdrámaibb eseménye.
Ben Johnsont megfosztották aranyérmétől,
mert kimutatták, hogy anabolikus szteroidokat használt.
A sportolóra jó ideje a gyanú árnyéka vetült,
ahogy edzőjére, Charlie Francisra is.
Ha egy sportoló előtt két választási lehetőség áll,
tisztán veszíteni, vagy anyagozva nyerni, egyértelmű, mit fog választani.
Az elit sportolókkal dolgozva rájöttem,
hogy a csúcson ez megy.
Ez kell a maximális teljesítményhez.
Sokan attól félnek, hogy a sportolók túlléptek egy határt.
Szteroidok.
Amerika legújabb drogdivatja.
Bush elnök nemrég törvénybe iktatta, hogy a szteroidok tiltott szerek.
A sport örök dilemmája: sportszerűség vagy győzelem?
Tapasztalatom szerint a sportolók 80%-a azt mondja,
ha már beleadott tíz évet, nem fog veszíteni. Jöhet a tabletta.
Gyűlölök veszíteni.
Gyűlölöm, ha valaki úgy nézhet rám, hogy legyőzött.
Azt hiszem, ez még gyerekkoromból jön.
Pici Tim volt a becenevem.
Gyűlölöm ezt a nevet.
Gyerekkoromban láttam a Conan, a barbárt.
Ő a kerék tolásától erősödött meg.
Én sokat nyírtam füvet kézi hajtású fűnyíróval.
Ilyen magasan kellett fogni, de volt egy rúd lejjebb.
Folyton azt toltam.
Mindenki nézte, hogy a kis Timmy tolja a fűnyírót.
Végigmentem vele a kerten, mert olyan akartam lenni, mint Conan.
Erősebb, gyorsabb, minden.
Szóval már akkor edzettem a jövőre.
Én akartam lenni a világon a legjobb, minden idők legnagyobbja.
Az amerikai Tim Montgomery még okozhat meglepetéseket.
1997-ben kilencszer is tíz másodperc alatti időt futottam.
Montgomery és Donovan Bailey.
Tudtam, hogy mire képes a testem szer nélkül.
De még több erő kellett.
Nem túl nagy termetű.
Talán ha felszedne pár kilót, eljönne az ő ideje.
1999-ben elköltöztem az észak-karolinai Raleigh-be,
és elkezdtem Trevor Grahammel, Marion Jones trénerével edzeni.
És azok az edzések…
Nem bírtam.
Elmentem Trevorhoz. Felvételeket mutatott Ben Johnsonról.
Én nem tudtam így elindulni. Nem ment. Azt kérdezte: „Látod ezt a nyers erőt?”
Ekkor mutatta meg nekem a sötét oldalt. A teljesítményfokozó szerek világát.
Amikor elvették Johnson aranyát,
a nyolc versenyzőből hatról vagy hétről gyanították,
hogy teljesítményfokozó szert használt.
Ha már 2 métert nyertél,
azon múlt, hogy 10 másodpercet futsz, vagy 9,8-at.
Szóval a tisztáknak nem sok esélyük volt
a cuccot használókkal szemben.
Amikor megismertem Trevor Grahamet, rájöttem, hogy a legjobbak is használják.
Ez alapján feltételeztem, hogy mindenki más is.
Amikor rájöttem, micsoda képmutatás megy,
úgy döntöttem, ideje elkezdeni a sport valós szabályai szerint játszani.
Ahogy mondani szokás, a többi már történelem.
Elmentem egy testépítős rendezvényre San Franciscóba,
és bemutattak 25 profi testépítőnek,
a sport legnagyobb neveinek.
Ez az egyetlen profi sport, ahol gyakorlatilag kötelező szteroidozni.
Elmondtam nekik, hogy ásványi anyagok és nyomelemek vizsgálata a fő profilunk,
de a teljes doppingtesztet el tudjuk végezni.
Mind a 25 testépítőt megvizsgáltuk,
és szóltam nekik, hogy nincs Winstrol a vizeletükben,
úgyhogy kamu tablettát kaptak.
Így kerültem be ezekbe a körökbe, és igyekeztem a szteroidokról tanulni.
Ez egy új kihívás volt, és az engem mindig motivál.
A kihívások beindítanak.
Oliver Catlin vagyok, dr. Don Catlin, a doppingtesztguru fia.
Ma én vagyok a Banned Substances Control Group elnöke.
A doppingszűrés célja a sportszerű játék,
de ez nagyon nagy kihívás.
Victor tudta, milyen kimutathatatlan anyagra vágyik,
elkészíteni viszont nem volt képes.
Itt jött a képbe Patrick Arnold, a vegyész.
Patrick Arnoldot a Las Vegas-i Mr. Olympia Expón ismertem meg.
Azt mondta, van egy szere, ami segíti az edzés utáni regenerációt.
El sem mondta, mi az.
Vettem egy üvegcsével.
Egy tiszta folyadék volt, amit a nyelv alá kellett cseppenteni, ott szívódott fel.
Én is kipróbáltam. Jól éreztem magam tőle.
Aztán teszteltem.
Pár napig mértem a tesztoszteronszintemet.
És rájöttem, hogy ez olyan hatású, mint egy anabolikus szteroid.
Sok szteroidot gyógyszergyárak fejlesztettek ki, csak elvetették őket.
A BALCO viszont maga is gyártott új szereket.
Patrick hidrogént buborékoltatott át a gesztrinonon, egy fogamzásgátlón.
Ebből született a valaha felfedezett egyik legerősebb anabolikus szteroid.
Az átfogó doppingteszt nem mutatott semmit.
Nem lehetett kimutatni. Mondom, bakker! Kigyulladt a kis villanykörte.
Szerintem úgy gondolta, a kimutathatatlan teljesítményfokozókkal
gyorsabb eredményre számíthat,
mint az addig forgalmazott legális étrend-kiegészítőivel.
Ezért kezdtem el 2000-ben ezt adni a sportolóknak.
Na, ez jó!
Mit találtál?
Marion Jones a 2000-es sydney-i olimpián.
Kinyithatós oldalt kapott, hogy látsszon a négy méter előnye.
Ez mutatja, hogy Marion akkoriban mennyire uralta a sportágat.
Marion Jones volt a 2000-es nyári olimpia üdvöskéje.
…Marion Jones az élre tör.
Még egyszer sem győzték le.
Az idei célja az, hogy veretlen maradjon. Versengő alkat.
Marion Jones évi 3 000 000 dollárt keresett.
Sydney-ben öt aranyat akart nyerni. Minden idők legjobbja akart lenni.
Csak akkor jut eszembe az öt arany, ha rákérdeznek.
A General Motors,
az American Express és a Nike szponzorálta. Reklámja is volt.
Több példakép kell. Minél több, annál jobb.
Adod?
Nem beszéltem Marionnal,
csak az edzőjével, Trevor Grahammel.
Hagyományos tesztoszteront, eritropoetint és növekedési hormont használtak.
Megkerestek, hogy hallottak a kimutathatatlan szeremről.
„Segítenél Marion Jonesnak?”
Rögtön láttam, hogy ez egy óriási lehetőség.
Elküldtem nekik egy dobozzal a termékből.
SYDNEY-I OLIMPIA
Fogadom, hogy dopping és tiltott szerek használata nélkül
veszek részt az olimpiai játékokon.
Amikor odautaztunk, összeállítottunk egy naptárat Marionnak.
Meghatároztuk, mikor, miből és mennyit szedjen.
Egy cél volt: a kimutatás elkerülése.
Marion Jones futott hetet a valaha mért leggyorsabb 11 időből.
A 100 méteres síkfutás célvonala mellé vettem jegyet.
Őrületes volt.
Vigyázz!
És elindultak. Jones jól kezd. Vezet.
Lassan növeli az előnyét.
A csúcsra törtünk.
Jones mindent belead. Lawrence jól kezdett.
Jones egyértelműen vezet, de mennyivel!
Esélyük sincs.
Tudtam, hogy nyerni fog,
de nem gondoltam, hogy úgy lehagyja őket, mint Flo-Jo, és négy métert ver rájuk.
Totális győzelem.
Marionnak sikerült öt érmet nyernie Sydney-ben.
Jó érzés volt a sikere részesének lenni.
- Végeztünk! - Végeztünk!
A BALCO-ügyben az az érdekes,
hogy a nyomozás bepillantást engedett a színfalak mögé
az eltitkolt bűnügyek világába.
És leleplezi, mire voltak hajlandóak ezek a sportolók a siker érdekében.
Magasra üti, kimegy messze jobbra! Hazafutás Barry Bondstól.
A baseballban akkoriban a szteroidok be voltak tiltva,
de nem végeztek szűrést.
A 90-es évek végén, 2000-es évek elején
látványosan megugrott a hazafutások száma.
Canseco hatalmas. Mint egy képregényhős.
Na, ez nem volt semmi!
1998-ban
két ütőjátékos versenyzett az évadon belüli hazafutásrekord megdöntéséért.
Mark McGwire…
McGwire 45-nél tart!
…és Sammy Sosa.
Óriási ütés, megvan a 48-as!
Az egész ország lázban égett.
Hatvan!
Csak nem 66-nál járunk?
Megvan a 70! Van még tovább? Megvan a 70!
Bonds végignézte Sosa és McGwire harcát.
Az addigi karrierével már rég kiérdemelte a helyét a Hírességek Csarnokában.
Valami olyasmi játszódhatott le benne, hogy tudja, hogy jobb náluk,
ezért ugyanezen a szinten kéne teljesítenie.
De az ő korában
a játékosok általában már túl vannak a csúcson,
és készülnek visszavonulni.
Az jár a fejemben, hogy mi van még bennem?
Mi tudna motiválni arra,
hogy tovább csináljam azt, amit eddig?
Az edzője, Greg Anderson elhozta Barryt a BALCO-ba.
Megkért, hogy dolgozzak Barryvel,
és mutassam ki a véréből, kéne-e még valami táplálékkiegészítő.
Többféle legális táplálékkiegészítőt is kapott tőlem.
Több bajnokságot veszítettem el, mint életemben valaha.
Időnként teljesen kikészít a gondolat, rengeteget rágódom rajta.
Egy év alatt Barry kilenc kilót pakolt magára két évad között.
Ha jól emlékszem, 94 kilóról indult,
és a következő évadra 103 kilós lett.
Mindenféle táplálékkiegészítőt biztosítottunk neki, de semmi többet.
Szerintem mindenki azt hiszi, te voltál az orvosa, és szteroiddal tömted.
Ez nem igaz. Volt orvosa, találkoztam vele. Nem én voltam az.
Nem kapott tőlem sem Folyadékot, sem Krémet, sem bármilyen szteroidot.
Egy szót sem beszéltem vele soha a szteroidokról.
Szerintem az egész nyomozásban…
Szerintem Barry Bonds volt a célpont. Őt akarták.
Jeff Novitzky vagyok.
Én vezettem a nyomozást a BALCO Laboratories ügyében.
Ez volt minden idők egyik legkomolyabb doppingügyi nyomozása.
Egész életemben nagyon szerettem a sportot.
Úgy az egyetem feléig be akartam jutni az NBA-be,
akkor jöttem rá, hogy ez nekem nem fog menni.
Az egyetem után megláttam egy hirdetést az IRS Bűnügyi Nyomozó Osztályától.
Sosem felejtem el. Az volt a jelmondatuk: „Legyél fegyveres könyvelő!”
Mondom, oké, ez jól hangzik.
Emlékszem, egy tapasztalt ügynök azt tanácsolta egy óránkon:
„Vedd észre a gyanús jeleket a környezetedben!
Nem kell mindig várni az ukázra Washingtonból.
Ha látsz egy szép Ferrarit az utcán,
ellenőrizd a rendszámát! Reális, hogy a tulajnak ennyi pénze van?
Ha nem, akkor járj utána!”
A 90-es években egyre többet hallottam a BALCO Laboratoriesról,
ami egyébként légvonalban úgy 1,5 kilométerre volt az otthonomtól.
Hivatalosan csak egy vérvizsgálatokat végző laborról volt szó,
de valójában teljesítményfokozó szereket adtak sportolóknak.
Rájuk néztem a banki tranzakciós adatbázisban,
és láttam, hogy Victor Conte és a BALCO
rendszeresen több százezer dollárt vesznek fel.
Egy vérvizsgálatokat végző labornál
ez már önmagában gyanús volt. Nem tűnt reálisnak.
Szétnéztem pár online fórumon,
ahol Victor Conte nyíltan írt a szteroidokról.
Látszott, hogy érti a szerek működését,
ismeri a beszerzési árakat, még sportoló ügyfelek nevét is leírta.
Amikor megláttam, milyen sportolók a BALCO ügyfelei,
például Barry Bonds, rájöttem,
hogy ebből minden eddiginél nagyobb ügy lehet,
úgyhogy bővíteni kell a nyomozást, hogy feltárjuk a hálózatot.
Victorral először Sydney-ben találkoztam.
Minden egyes nap együtt buliztunk.
Minden egyes nap.
Akkor ő volt a világ nyolcadik legjobbja.
Indul a férfi 4 × 100-as váltó. Tim Montgomerynél a váltóbot.
Az USA vezet…
A legjobbak között volt.
Úgy döntöttem, még följebb juttatom, és segítek neki világrekordot dönteni.
Az akkori rekord 9,79 másodperc volt, Maurice Greene állította fel.
Ott voltam 1999-ben Görögországban, amikor lefutotta.
9,79, ismerős?
Ben Johnson pont ennyit futott a 88-as szöuli olimpián,
de elbukott a doppingteszten, és megfosztották az aranytól.
Aki 100 méteren megdönti a világrekordot,
az a világ leggyorsabb embere.
Az nem semmi.
Azt mondtam Maurice-nak, egyelőre övé a rekord, de visszatérek.
1997-ben már futottam 9,92-t, teljesen tisztán.
Amikor Victor rájött, hogy eddig tiszta voltam,
azt mondta, rekorder leszek.
Azt feleltem, tőlem bele is halhatok,
de bármi áron érezni akarom, milyen a legjobbnak lenni.
Mondhatni eladtam a lelkem az ördögnek.
Ekkor döntöttem el, hogy segítek Tim Montgomerynek
a világ leggyorsabb emberévé válni. Ezt kihívásnak vettem.
Világrekord projektnek hívtuk.
Vigyázz!
Mikor hazajöttünk, összeállítottuk a tervet.
Mire lesz szükség,
hogy a 9,92-t levigyük 9,75-re?
Beszélni mindenről lehet, de meg tudod valósítani? El tudod érni?
Ez a különbség a kisfiúk és a férfiak között.
Azonnal megkerestem Charlie Francist,
Ben Johnson edzőjét. Torontóban élt.
Aztán Miloš Šarčevet is. Miloš, az Ész a beceneve,
baromi okos fazon, ő volt a szakértőnk a súlyzós edzéshez.
Trevor Graham, az edzője gyakorlatilag csak az arcát adta az egészhez.
Victor Conte felelt a teljesítményfokozó szerekért.
Növekedési hormon, inzulin, eritropoetin, a Folyadék…
Beírtunk mindent a naptárba.
A szteroidokat csak tervszerűen szabad szedni.
Nagyon izgalmas volt.
A több nem mindig jobb.
Optimalizálni kellett a szereket.
Megvolt a rendszere. Örültem, hogy egy igazi orvost találtam.
Míg rá nem jöttem, hogy Victor nem orvos.
Sokan tévesen orvosnak gondolnak.
Nem tudom, miért, gondolom azért,
mert a vérüket vizsgálom, meg olyan dolgokat mondok nekik,
amiket orvosok szoktak mondani.
Alapvetően én basszusgitáros vagyok.
Sok banda sok albumán játszottam.
A leghíresebb a Tower of Power volt.
De három lányom van.
Évi tíz hónapot turnéztam.
Mire hazaértem, mindig ennyit nőttek.
Szia, kamera!
Szia! Hogy vagy?
Hogy vagy?
Mondd el, hogy hívnak!
Hogy hívnak?
Téged hogy hívnak?
Engem Veronicának hívnak.
Hol laksz?
Hát, a házamban.
Gyerekkoromban mindig sportolókkal voltunk,
és akiknek szurkoltunk, gyakran nyertek,
aminek mindig örültem.
Meg tudod mondani, hol dolgozik Apu?
- Igen. - Hol?
A BALCO-ban.
BALCO? És ott mit csinálnak?
Ott dolgozol.
Tudom, de mit dolgozom? Mi a munkám?
Kamaszkoromban láttam át, hogy mi van. Apa a sötét oldalon van.
Velem mindig nyíltan és őszintén beszélt a munkájáról.
Lejött, hogy gyakorlatilag ő vezeti
ezt a Világrekord Projektet.
Ez a Modesto Relays.
2001 májusa.
Ez volt az első verseny, ahol az évad legjobb idejét futotta.
Tim lealázta őket.
Tim nyert!
- Tényleg? - Tim nyert!
- Te jó ég! - Kezet fognak!
Kezet fognak, de cuki! Szuper!
Ilyen izgalmas versenyt még sosem láttam!
A pólója hátulján ott volt: „Világrekord Projekt”.
Ott jelentettük be, hogy meg fogjuk dönteni a világrekordot.
9,96-ot futottam. Tudtuk, hogy innentől nincs megállás.
Elképesztő volt az átalakulás.
A Világrekord Projekt kezdetén 67 kilogramm voltam.
Kigyúrtuk 80 kilósra.
Rövid idő alatt 12 kiló izmot pakoltunk rá.
Greg Anderson bejárt a BALCO-ba
segíteni Tim Montgomerynek a súlyzós edzéssel.
Nyolc hét alatt a fekvenyomása felment 120 kilóról 155 kilóra.
Heti 5 kilóval emeltük a súlyt. Úgy nézett ki, mint egy amerikai focista,
pedig Pici Timnek becézték.
Hihetetlen volt. Úgy éreztem magam, mint Conan, a barbár.
Egész nap Victorral voltam. Együtt reggeliztünk, ebédeltünk, vacsoráztunk.
Együtt buliztunk. Egy csapat lettünk.
Megváltoztak a szokásaim. Volt tervem,
tudtam, mikor, miből, mennyit, mivel kell szedni.
Elég tagbaszakadt lett.
Már így futott, mert akkora volt a háta.
Aztán levittük úgy 72 kilóra.
Victor Conte volt a főnök.
Aztán mentem Oslóba.
Jobbról jön Tim Montgomery!
Montgomery a négyes sávban nagy hajrával!
Nem hivatalosan 9,84 másodperc!
Olyan jó érzés volt!
Bárkit le tudtam győzni.
Idén látványos volt a különbség.
Ennél gyorsabb eddig csak Maurice Greene volt.
Ez egy átalakulás. A szer Supermant csinál az emberből.
Montgomery történelmet írt, és ami még fontosabb,
felkavarta a rövidtávfutók világát.
Mit tanultál Trevor Grahamtől, az edződtől?
Hogy várjak türelmesen.
Ne elérni akarjam a világrekordot, hanem kivárni.
Rajt!
Mondogattuk, hogy a következő versenyen megdöntjük. A következőn meglesz.
Ott egyensúlyoztunk a siker és a katasztrófa határán.
És az ember ráfügg erre az érzésre.
TISZTA EREDMÉNY
Rajongok a sportért, és úgy éreztem,
szégyent hoznak rá a teljesítményfokozó szerek, a szabályszegések
és az etikátlan döntések. „Megszegek egy szabályt,
mert végül hasznom származik belőle.”
A mániám lett ez az ügy.
Szó szerint a mániám.
Reggeltől estig kizárólag ez járt a fejemben.
Honnan jött az ötlet, hogy átnézd a szemetét?
Ezt már a pályám elején megtanították.
Sok ügynök nem alkalmazta, mert nem volt hálás feladat.
Nem hiszem, hogy bárki más annyi kritikát kapott volna a szemétvizsgálatért,
mint én.
A BALCO-nál nem volt nagy a kockázat.
Hétfő esténként rakták ki a szemetet.
Odamentem olyan 23:00, 24:00 körül,
és a lehető leggyorsabban elhoztam.
Van itt mindenféle a BALCO-perből.
Itt gyűjtötték a szemetet.
Nagyjából itt.
Reggelente jött a kukásautó,
de általában üres volt, mert az este kiürítettem.
Általában elvittem egy közeli, jól kivilágított szemeteshez,
ott raktam le a büdös dolgokat, ételmaradékokat, ilyesmi.
Emlékszem, az első este, amikor hazavittem a szemetet,
mindenféle gyógyszeres csomagolást találtam.
Mondom, jól látom?
Ki kellett derítenie, milyen gyógyszerek ezek,
úgyhogy felhívta a laborunkat. Alapvetően gyanakodva fogadták.
Féltek, hogy valójában nem is IRS-ügynök.
Bementem, és elmondtam, min dolgozom, és miket találtam eddig.
De rájöttek, hogy Jeff tényleg IRS-ügynök.
Elkezdtük összerakni a kirakós darabjait.
Az első este találtam növekedési hormont,
és egy adag tesztoszteron felbontott csomagolását.
Ez egy üzenet egy világbajnok súlylökőtől.
„Itt a csekk a következő adagra. Jövő hét végére kéne. Köszi! Kevin.”
Sokak után nyomoztam karrierem során,
de egyértelműen ő volt a legóvatlanabb.
Egy szép nagy ütés Bondstól, kirepül. Megvan a 39. hazafutása.
A baseball elmúlt 100 évében egy évadban ilyen gyorsan
még senki sem ütött ennyi hazafutást.
2001-ben Barry kitűzte, hogy egy évad alatt 70 hazafutást üt, és rekordot dönt.
Nagyon jó élmény volt megismerni, szurkolni neki,
és támogatni, ahogy csak tudtam.
Bonds idén 43-nál jár.
Már bérelt helye volt a Hírességek Csarnokában. A pályája végén járt.
Aztán hirtelen még Babe Ruthnál is jobban kezdett játszani.
Bonds 45-nél jár.
Ilyet még csak két embertől láttam: Mark McGwire-től és Sammy Sosától.
Ilyen gyorsan még senki sem ütött 49 hazafutást.
Nem tudom az okát. Ha tudnám, hogy csinálom, már régóta ezt csinálnám.
Barry Bondsnak megvan az 50.
Az volt az igazán zseniális, hogy Conte azt mondta neki:
„Barry, ellátlak teljesítményfokozókkal.
Ne fizess semmit, se csekkel, se átutalással!
Inkább reklámozd a SNAC táplálékkiegészítőimet!”
A rövidítés feloldása: tudományos teljesítménynövelő étrend-kiegészítők.
A reggeli tabletta neve Vitalize,
az estié pedig ZMA.
„Mondd el mindenkinek, hogy ez segít a hazafutásrekord elérésében!”
Ez kirepült!
Feltöltenéd az agyad és a tested vitamintartalékait?
A SNAC rendszerre van szükséged!
A ZMA-ből akkora márkanév lett, hogy 2000-re
már négy különböző típusát árulták
az ország 9000 GNC üzletében.
Minden plázában ott volt a ZMA egy kirakatban.
Ez itt maga Barry Bonds.
Csináltak egy fotósorozatot,
és címlapra is került.
„Menj el a Muscle and Fitnesshez,
és mondd el, milyen jók a táplálékkiegészítőim!
A folyékony ZMA miatt nyertem öt érmet
a sydney-i olimpián! Azzal döntöttem meg a hazafutásrekordot!”
És ez nagyon bejött neki.
Gondolom százezres vagy milliós eladásai voltak.
Jön a dobás.
Bonds keményen elüti jobbra! Kirepül!
Ezzel csatlakozott Mark McGwire-höz, Sammy Sosához, Babe Ruthhoz és Roger Marishez.
Ezidáig csak ők ütöttek 60 hazafutást egy évadban.
Ez a sportolók öltözője.
Láthatjátok, jó sok cuccunk van.
A sikerem kulcsa a márkaépítés.
Azt hittük, hogy ha a ZMA-t népszerűsítjük,
senki sem fog rájönni, mi van a ZMA mögött.
Vezető sportolói voltak.
Amikor az ember elkövet egy bűncselekményt,
úgy érzi, ő a világ legokosabb embere.
Aztán visszagondolva nem érted, hogy lehettél ilyen hülye.
A férfi 100 méteres síkfutást a Pontiac Grand Prix szponzorálja.
Ez az ember idén nagyon jó időket fut.
Tim Montgomery a döntő nagy esélyese.
Egyértelmű.
A 100 méteres síkfutás selejtezője után
a Nike 50 000 dollárt ajánlott, hogy az ő mezükben fussak a döntőben.
Tim addig a ZMA logóját viselte. Volt két-három szettje.
Mindegyiken rajta volt a ZMA logója. Sok versenyen futott bennük.
Megegyeztünk, hogy itt is ezt fogja viselni,
aztán az utolsó pillanatban bemondta,
hogy a Nike is megkereste.
Victor megkérdezte, kihez leszek hűséges, hozzá, vagy a Nike-hoz?
Mondom, ez 50 000 dollár, tesó! Azt felelte, az ő ideje milliókat ér.
A projektvezető a főnök.
Én finanszíroztam az egész projektet.
Azt mondtam, oké, mellettem állt, úgyhogy a ZMA-s ruha lesz rajtam.
Az atlétika történetében senki sem viselte egy vitaminos cég logóját a ruháján.
Soha, senki.
És itt jön Montgomery! Tim Montgomery!
A döntőben a ZMA logóját viseltem. Aztán leszerződtem a Nike-val.
Victornak nem tetszett,
mert bele akart szólni a szerződésembe.
Addig az orvosomként viselkedett, onnantól meg az ügynökömként.
Ha aláírok valamit Victorral, az a tévébe került volna.
A világbajnokság előtt
Victor bemondta, hogy a nyereményeim 35%-át akarja.
Innentől kezdve százalékot kért.
Sohasem kértem tőle százalékot. Soha.
Ez hazugság, Tim találta ki.
Elkötelezte magát felém. Én hoztam be a buliba,
de most át akart pártolni máshoz.
Szerinted ez így korrekt?
Úgyhogy egy ponton eldöntöttem, hogy nem tudom vele folytatni a munkát.
Megszakítottam vele a kapcsolatot.
Próbáltam felfogni, hogy megszakította velem a kapcsolatot,
amikor ennyire voltam a világrekordtól.
Én bírtam Victort. De megbántott,
amikor 35%-ot kért.
Azt hittem, a barátom.
„Nézz a szemembe, és úgy mondd, ha szerinted tartozom neked!
Mit adtál azért, hogy ZMA-s ruhában legyek a selejtezőben?”
Szóval itt végeztem Victorral.
Victor azt mondta, nem hagyhatom ott. „Én vagyok a lényeg! Nélkülem lassú vagy!”
Azt mondtam, csak figyeljen. Megoldom egyedül.
Rengeteg injekciós tű kidobott csomagolását megtaláltam,
de egy tűt sem. Arra gondoltam, ha találnék egy tűt,
talán vehetnénk róla DNS-mintát.
Sikerült beidézni az egészségügyi hulladékot kezelő céget,
úgyhogy amikor elhozták a tűket a BALCO-ból,
minden héten külön gyűjtötték a telephelyükön,
hogy átnézhessem.
A fecskendők mentek a laborba.
Azt is meg tudták állapítani, milyen szert adtak be velük.
Figyeltük a postát is.
Jelentették, hogy honnan kapnak és hova küldenek leveleket.
Egy e-mailt is találtam Patrick Arnoldtól,
amelyben leírta, hogy dizájner szteroidot küldött Victor Conténak.
Leírta, mennyit kapott a sportolóktól.
Voltak számlák is epitesztoszteron vásárlásáról.
Aki a Folyadékot használja, annak felborul a természetes hormonháztartása.
Erre is figyelnek a doppingszűrésen.
Vizsgálják a tesztoszteron és epitesztoszteron arányát.
A sportolóknál a T és E normális aránya négy az egyhez.
Ha az arány efölött van, akkor az illető valószínűleg tesztoszteront szed.
Victor Conte arra tervezte a Krémet,
hogy fenntartsa ezt az arányt, ne legyen kimutatható a megnőtt tesztoszteronszint.
A módszereivel próbálta elkerülni a lebukást.
Ez egy macska-egér játék.
A kettes védőig mindenkit lealázott,
de ott végül double play lett a vége.
Bonds elüti, és csak repül! Ez kimegy a McCovey-öbölbe.
Ez elment!
Hazafutás. Bonds 69-nél tart.
Szerintem egyre furább lett az egész.
Mi folyik itt valójában?
A baseball nagyon felfújta, a média is.
Lehozták, hogy a játékosok több súllyal edzenek, mint az elmúlt évtizedekben,
jobban figyelnek a táplálkozásukra, és ezért ütnek több hazafutást.
De ez nem volt túl meggyőző.
Egy hazafutásra van a rekordtól.
Láttam a számokat, és tudtam, hogy közben mi megy a színfalak mögött.
Ezek nem valós eredmények voltak, hanem tiltott szerekkel érték el őket.
Bonds nagyot üt…
Úgy látszik, Barry Bondsnak meglett a 70.
Így van, elérte Mark McGwire 1998-as rekordját.
Fel lehet szedni egy év alatt 9 kiló izmot szteroidok nélkül?
A válasz az, hogy igen, fel.
Attól függ, milyen edzést végzel,
mennyi kalóriát viszel be, és milyen forrásból.
Nem te toltad a szteroidot Barry Bondsba?
Nem, semmilyen szteroidot nem adtam neki.
Magasra, jobbra üt.
Kimegy a nézőtérre!
Megvan a 71!
Micsoda ütés!
Átütötte a 128 méteres jelzőn.
Nem voltam vele az edzésein.
Bármit szedett, azt Greg adta neki.
És Gregnek adtál a Folyadékból?
Igen.
Talán úgy érzed, most lebuktattál, és tudtam, hogy Barry Bonds szteroidozott.
Ezt nem fogom kimondani, mert nem tudom.
Szeretnéd, hogy véleményt mondjak róla? Érdekel, hogy szerintem szteroidozott-e?
Szerintem valószínű.
Van rá bizonyítékom?
Csak annyi, amit láttam az ügyben gyűjtöttek közül.
Egyes feljegyzések alapján Gregtől kaphatott.
FOLYADÉK
Ez ki?
GREG ANDERSON HÁZÁBAN TALÁLT BIZONYÍTÉK
Azt írja, „Bib”. B-I-B. Nem tudom, az ki.
Március és április.
- Van itt még valami? - Nem lehet Barry Lamar Bonds?
Akár B-L-B is lehet, de ez nem az én írásom.
Nem akarok találgatni. Akár Greg Anderson is írhatta.
Nem tudom.
Bocs, de ezt most látom először.
KRÉM MECCS
2002-ES ATLÉTIKAI ÉVAD
2002-ben nem volt okom pánikolni. Sőt, boldog voltam.
Jól ment az edzés.
Tartottam az időimet, sőt, javítottam is rajtuk.
Tim Montgomery 9,91-es idővel elhúzott a mezőnytől.
Egyre jobban tartja a szintet.
Továbbra is Charlie Francisszel dolgozott,
Trevor Graham csak dísznek volt.
Előre feltöltötte a készleteit a szereimből.
Nem.
Victor senkinek sem adott volna egyévnyi anyagot.
Hetente adta a szereket.
Csak inzulinoztam, az nem mutatható ki,
meg növekedési hormonoztam.
Az év során csak egyre gyorsabb lettem.
Az év utolsó versenyén találkoztunk a párizsi nagydíjon.
Az ötös sávban Tim Montgomery, aki idén már 9,91-et is futott.
Egyáltalán nem tudtam koncentrálni.
Mindent elengedtem.
…olimpiai aranyérmes és világrekorder…
Az ember úgy érzi, készen áll valami nagyot tenni.
Erre a pillanatra edzett.
Ha eljön az ideje, eljön az ideje.
Vigyázz!
Nagyon gyorsan kezd.
Tim Montgomery az élre tör, Chambers a nyomában.
Egy részem arról álmodott,
hogy egy napon valami nagynak lehetek részese.
Montgomery vezet, fél méterrel, egy méterrel…
9,78 másodperc! Tim Montgomery megdönti a világrekordot!
Szenzációs teljesítmény!
Történelmi pillanat volt.
9,78!
A reakcióideje is megvan a rajtnál.
Egy tizedmásodperc. Ennél nincs jobb.
Mindenki kérdezgetett, hogy láttam, mi volt ez?
Hátranéztem…
Megláttam, hogy 9,78, és…
És minden elsötétült.
Most már hivatalos: Tim Montgomery világrekordot döntött.
Amikor körbeértem, és visszajöttem fotózkodni a 9,78-as időmmel,
úgy éreztem, megcsináltam.
Megcsináltam.
Keserédes emlék, mert tudtam,
hogy ez nem sikerült volna nélkülem, Miloš nélkül és Charlie nélkül.
Mi voltunk az agy.
Egyedül nem ment volna neki.
Legalábbis én így gondolom.
Tim Montgomery, az új világrekorder. Jöttél, láttál, győztél.
Hihetetlen. Ennyit tudok mondani. Hihetetlen.
Mi a célod jövőre, Tim?
A 9,75.
Azt hittem, most következik életem legjobb időszaka.
De egy rémálom lett belőle.
Ez egy tömegspektrométerhez csatolt folyadékkromatográf.
Szétválasztja egymástól a molekulákat,
és csúcsokat jelenít meg a spektrumon.
Ez alapján azonosítható az eredeti teljesítményfokozó szer.
Ezzel sikerült feltörnünk a kódot. Ezzel győztük le a BALCO-t.
SZABÁLYOZOTT ÁRAMLÁS
A Folyadék szerkezetének feltárása
ezzel a rejtélyes fecskendővel indult, amit elküldtek hozzánk.
Ezt a szteroidot az USA Doppingellenes Ügynöksége Trevor Grahamtől kapta,
az atlétikai edzőtől, aki egy időben
a BALCO-s Victor Contéval dolgozott, de összevesztek.
Nem volt könnyű rájönnünk, mi ez.
Megvizsgáltuk a műszereinkkel.
A tömegspektrométer csúcsokként jelzi a vegyület funkciós csoportjait.
A cél az volt, hogy azonosítsuk a csúcsokat,
ami több hónapnyi munkánkba telt.
Aztán ez alapján maguk is létrehozták a vegyületet,
hogy kiderüljön az összetétele.
Tehát a sportolók tudta nélkül sikerült kimutatniuk
a kimutathatatlannak hitt doppingszerüket.
Hónapok óta tudtam, hogy figyelnek.
Azzal kezdődött, hogy a postás szólt,
hogy valamilyen hivatalos szerv mindennap lemásolja a leveleimet.
Rájöttem, hogy észnél kell lennem,
mert Nagy Testvér mindent lát.
Az év vége felé történt. Amikor szemetet gyűjtöttem,
volt egy jól megvilágított szemetes, ahova jártam.
És áthelyezték.
Találtam egy másikat, ami biztonságosnak tűnt.
Elkezdett hívogatni az épület tulajdonosa. „Ne hozzánk dobáljátok a szemeteteket!”
Te jó ég! Elmentem ránézni,
és tényleg a kukájában volt a szemetünk. Mondom, bakker!
Aztán megismétlődött. Harmadszorra azzal telefonált a fazon,
hogy hívja a rendőrséget.
Apám felhívott, hogy láttam-e, mi van az újságban.
Mondom, nem, miért? „Nézd meg a rendőrségi híreket!”
És ott is volt a sztori, hogy a BALCO szemetét illegálisan máshova dobták.
Megijedtem.
Azt hiszem, nem sokon múlt, hogy lebukjak.
Tehát megtudták, hogy figyelem a szemetüket és olvasom a leveleiket.
Úgy gondoltuk, itt az ideje nyilvánosságra hozni az ügyet.
Nos, 2003. szeptember 3-án
fura hívást kapott a hírügyeletünk.
„Menjenek el ide!” „Mikor?” „Nem tudjuk, mikor.
De menjenek oda, és várjanak!”
Elkezdtek autók érkezni a helyszínre, ügynököknek tűntek.
Milyen ügynökök?
Az IRS?
Nem tudtuk, kiért jöttek, és meddig fog tartani az akció.
Bementek az épületbe. Nem tudtam, mi az a BALCO.
Feszültek voltunk. Nem tudtuk, nem lesz-e lövöldözés.
Felfokozott helyzet volt.
Bejöttek a felhajtón, és megálltak az épület körül.
Hat-hét fekete kocsi volt, tele kommandósokkal
golyóálló mellényben, gépfegyverrel,
és egy helikopter is itt körözött fölöttünk.
Szövetségi ügynökök razziáztak Burlingame-ben
a BALCO-nál, azaz a San Francisco-környéki Laboratóriumok Szövetkezeténél.
Hirtelen jöttek a kommandósok, mint a filmekben.
Volt, aki belekötött,
hogy miért ment ki 20-30 fegyveres ügynök.
Hát, van szolgálati fegyverünk, ennyi.
Minden házkutatáshoz fegyveresen megyünk ki.
Minden fegyver tokban volt,
senki sem fogott fegyvert senkire.
Kinéztem az ablakon, és már jött is az ABC, az NBC, a CBS,
és már kezdték is a műholdas sugárzást.
Szerintem Novitzky csapatából szólt valaki a híradósoknak.
Megnevezheted a forrásaidat?
Dehogy nevezhetem meg!
Nem én szóltam nekik.
A szomszédaik látták, kik járnak hozzájuk.
Rendszeresen látták Barry Bondsot bemenni.
Nyilván pletykálkodtak róla, meg leadták a drótot.
A BALCO egyik munkatársát őrizetbe vették.
Victor Contét három társával együtt tiltott szerek terjesztésével gyanúsítják.
Figyeltem az eseményeket.
Feltűnt egy fickó. Csálén állt a ZMA-s sapkája,
és nagyon izzadt. Éreztem, hogy ő a rosszfiú.
Hiszen ez a dolgom tudósítóként. Rájönni, ki a rosszfiú.
A szövetségi szervezetek nem árulják el, mit találtak múlt héten a BALCO-nál.
Vádemelés és letartóztatás egyelőre nem történt.
Az USA olimpiai szövetsége szerint a BALCO érintett lehet
a doppingtesztek kijátszására készített szteroid terjesztésében.
Túlzásnak éreztem.
„Ezek szerint van, amiről én sem tudok?” Érted.
Miért voltak itt ennyien?
Amikor végrehajtottuk a házkutatást a BALCO-nál,
több doboznyi iratot találtunk, az aktákon pedig sportolók nevei voltak.
Fel voltak címkézve az akták,
és az aktákban doppingnaptárak,
pénzügyi nyilvántartások, szteroidtesztek eredményei voltak, köztük pozitívak is.
És több doboznyi szer.
Mintha egy gyógyszertár raktára lett volna.
A begyűjtött bizonyítékok mennyisége alapján tudtam, hogy mire kell rákérdezni.
Az interjú leiratából olvasok fel,
ezt Jeff Novitzky jegyezte le 2003. szeptember 3-án.
Készített egy listát.
Atlétika, NFL és MLB.
Mindegyik alatt pár névvel.
Végigmentünk a listán, és nyíltan, egyértelműen kimondta,
hogy adott nekik a Folyadékból és a Krémből.
Azt kérdezte, dolgoztam-e ezekkel a sportolókkal.
Azt hittem, a vérvizsgálatokra, táplálékkiegészítőkre,
táplálkozási tervekre gondol.
Szó sem volt tiltott szerek átadásáról.
Ez egyszerűen nem igaz.
Egyértelműen rákérdeztem. Ugyan már! Miért kérdeznék csak annyit,
hogy dolgozott-e velük? Nyilván rákérdeztem,
hogy ez miből állt, adott-e nekik szereket.
Ezért mentem oda.
Sosem adtam Barry Bondsnak se Krémet, se Folyadékot.
Semmilyen bizonyítéka nincs rá,
hogy valaha is szteroidot adtam Barry Bondsnak.
Ha mégis van, mutassa meg!
Barry Bonds rendszeresen adott vizelet- és vérmintákat a BALCO-nak.
Megvan róla a nyilvántartás. Rendszeresen pozitív volt
metenolonra, egy anabolikus szteroidra, és nandrolonra is.
Egyértelmű, hogy tudatosan használt teljesítményfokozó szereket
nagy mennyiségben, több éven keresztül,
és ez segítette hozzá a rekordok eléréséhez.
Ez kétségtelen.
METENOLON – POZITÍV NANDROLON – POZITÍV
2003. OKTÓBER 20.
Mai témánk a jól ismert történet. Sportolók és szteroidok.
Több tucat sztársportoló függeszti fel a versenyzést,
hogy esküdtszék előtt valljanak arról, mit tudnak egy új dizájnerszteroidról.
A razziát követően rengeteg ismert sportolót idéztünk be
a San Franciscó-i esküdtszék elé, és azt mondtuk nekik,
mondják el az igazat, és részünkről ennyi volt.
Nem fogunk ellenük nyomozni,
ha most elmondják az igazat.
AZ ESKÜDTSZÉK BEIDÉZTE A SZTÁRATLÉTÁT
Kaptam egy idézést.
A bizottság azt mondta,
mindenféle iratuk van a közös munkánkról Victorral.
Úgyhogy elmondtam az én részemet.
Szedtem a Folyadékot.
Használtam növekedési hormont.
Elmondtam az esküdtszéknek,
hogy nincsenek felkészülve Victorra.
Victor egy svindler,
nem pedig orvos.
Ezeket az erős hormonkészítményeket
nem vetették alá klinikai vizsgálatnak vagy humán tesztelésnek.
A sportolók voltak a kísérleti nyulak.
Victor utánaolvas, hogyan hat a növekedési hormon és az eritropoetin,
aztán a sportolókon kipróbálja, jól sikerült-e az anyag.
Még egy e-mailt is találtam Patrick Arnoldtól. „Elkészült a szer,
de nem tudom, mennyit kéne belőle adni, úgyhogy ezt kísérletezd ki te!”
Egyes női sportolók azt mondták, hónapokig vagy évekig nem menstruáltak,
amíg szedték a szereket.
Ha Victor Conte az orvosod és a gyógyszerészed,
az nagyon veszélyes.
Istenem! Mindenkin folyamatosan végeztem az átfogó vérvizsgálatokat,
hogy elkerüljem a mellékhatásokat,
és megfelelő adagokat kapjanak. Ez az igazság.
Az ember egy idő után nem tudja eldönteni, mi a helyes és helytelen.
Végeredményben
annyira vágytam a győzelemre,
hogy bármire képes voltam érte.
Tizennyolc hónapos nyomozás után
az észak-kaliforniai esküdtszék
42 vádpontban emelt vádat négy személy ellen,
mert több tucat sportolónak adtak illegális anabolikus szteroidokat.
A mai vádemelés szerint Bonds edzője, Greg Anderson
és ez a férfi, Victor Conte voltak a hálózat fenntartói,
akiket pénzmosással és a szerek nevének leplezésével gyanúsítanak.
Az illegális szteroidok használata nemcsak az érintett sportolók,
de maguk a sportágak hitelességét is megkérdőjelezi.
Elég különösnek találom, hogy Ashcroft urat is bevonták az ügybe.
Nem mondom, hogy politikai okai vannak, de politikai okai vannak.
A szteroidok és más teljesítménynövelő szerek használata
a baseballban, futballban és más sportokban
veszélyes, és rossz példát mutat.
Felszólítom a csapatok tulajdonosait,
edzőit és játékosait a felelősségvállalásra.
Csapjanak az asztalra, és szabaduljanak meg a szteroidoktól!
Mintha aknavetővel lőnének egy légyre, miközben ezernyi légy röpköd még ugyanott.
Ez semmit sem fog javítani a problémán.
PÉNZMOSÁS
BŰNSZERVEZET
250 000 DOLLÁR – 500 000 DOLLÁR
Ha minden vádpontban elítélik őket,
a vádlottak hosszú börtönre és komoly pénzbüntetésre számíthatnak.
HÚSZ ÉV BÖRTÖN
Tudtam, hogy nincsenek olyan bizonyítékaik, mint amit állítanak.
Vajon miért mertem így kiállni a tengernyi tudósító elé,
amikor ismertették a 42 vádpontot?
Ezt így értettem.
KI EZ AZ EMBER? MI KÖZE A SPORTTÖRTÉNELEM LEGNAGYOBB DOPPINGBOTRÁNYÁHOZ?
Akkoriban mindennap benne volt a hírekben.
Minden bírósági meghallgatás tele volt riporterekkel,
és nagyon rossz színben tüntették fel.
A 42 vádpont nagyon soknak tűnt.
Emlékszem, sokszor kézen fogva vezetett át a tudósítókon.
Rengeteg kamera volt, mindenki kiabált…
Ijesztő helyzet.
A nyomozás szerintem csak arról szólt, hogy írhassák a szenzációhajhász cikkeket.
Novitzky azzal dicsekedett a titkos ügynököknek,
hogy ő lesz a következő Eliot Ness,
ő kapja el Al Capone-t, erről könyvek és filmek fognak születni.
Valószínűleg tényleg mondtam ilyet, mert nekünk azt tanították,
hogy érdemes törekedni a nagy hírverésre az ügyeink körül,
hogy a hasonló bűncselekmények elkövetői megijedjenek,
és a lebukástól való félelem miatt abbahagyják a tevékenységüket.
Úgy gondolom, Jeff Novitzky szivárogtatott a Chronicle-nek.
Nem. Soha.
Victor nárcisztikus személyiség.
Neki a negatív reklám is reklám.
Még a 20/20-be is elment.
Ekkorra megtörtént a vádemelés, de még nem született ítélet.
Az ügyvédei felhívtak minket,
hogy nem tudják, mit akar, de ma este elment a 20/20-be.
Egy egész órát szentelnek az ügyének.
Tudtam, hogy minden rekord és érem közül ez az egyik legnagyobb jelentőségű.
Ez volt a közös álmunk, és én vezettem a csapatot.
Tehát bűnszervezetet hozott létre a világrekord megdöntésére?
Ez történt?
Ha az a kérdés, történt-e törvényszegés, akkor igen a válasz.
Élő adásban mesélt az illegális tevékenysége részleteiről.
Ilyet senki sem csinál.
Tehát Marion Jones doppinggal csalt?
Kétségkívül.
És ön látta, ahogy beadja magának a szert? A saját szemével?
Így van.
Victor Conte őrült.
Elkezdett konkrét sportolókat megnevezni a rendszerből, amit ő tartott fenn.
Nem érezte erkölcsileg aggályosnak,
amikor rájött, hogy ha nyerni akar, csalnia kell?
Nem a válaszom.
Ha az ember rájön, hogy mindenki ezt csinálja,
és ezek a valódi játékszabályok, akkor ez nem csalás.
Nagyon sok mindennek elmondtak.
Dr. Frankensteinnek, a sport Szaddám Huszeinjének…
De fontos megtanulni, hogy az embernek kellenek ellenségek.
Érted?
A nagy izmok építéséhez nagy súlyok kellenek.
Victor nehéz helyzetben volt, amikor átvettük az ügyet.
Interjút adott a 20/20-ben,
az ügyet felkapta a sajtó,
és nem úgy haladt, ahogy szerette volna.
Victor korábbi ügyvédei már beadtak pár indítványt
bizonyítékok és vallomások érvénytelenítésére,
és nagyon harciasan álltak az ügynökökhöz.
Victornak meg kellett hoznia egy komoly döntést:
hogy megpróbálja alkuval lezárni az ügyet,
vagy a következő évét a harcnak szenteli.
Victor döntött, és ránk bízta az alkukötést.
Azt hittük, több raktárnyi szteroidról és több millió dollárról lesz szó,
mert a sajtó így állította be.
Amikor beleástuk magunkat, kiderült, hogy ez egy kisebb ügy.
A milliókból néhány száz dollár lett, a raktárakból egy szekrény,
és mindössze maréknyi szert találtak.
A szerek mennyiségét a „kevéske” szóval tudnám visszaadni.
Hétről hétre leültünk az ügyészekkel, és átbeszéltük az ügy egy újabb részletét.
Elmondtuk, hogy ez a vádpont ezért és ezért nem illegális.
Becsületükre legyen mondva, meghallgattak, és felvették a kesztyűt. Nagyon élveztük.
Nem kérdés, hogy mit tett.
Szereket adott a sportolóknak. A kérdés az volt, hogy ez illegális-e.
A Folyadék nem volt illegális,
és álláspontunk szerint a Krém sem volt az.
Ez hígított tesztoszteronos szteroid volt
bőrre kenhető krém formájában.
Ilyen keverékekről nem volt törvény.
A Victor által elutalt pénzösszegek
összesen 1000 dollárt sem tettek ki.
Ez jóval alatta van az államügyészek hagyományos hatáskörének.
A vád nagyon gyenge lábakon állt.
Soha nem láttunk még olyan ügyet, ahol illegális szerek terjesztése volt a vád,
de az összeg el sem érte a kiszabható ítéleteknél leírt alsó határt. Ezen kívül.
Ma nyilatkozik, Victor?
Majd utána.
Sosem felejtem el a napot,
amikor a San Francisco Chronicle címlapjára kerültem.
A cikk címe az volt:
„42 vádpontból 40-et ejtettek a BALCO ellen”.
Alcím: „Az ejnye-bejnye, amiről a világsajtó cikkezett”.
Conte úr, nyilatkozna?
Victor Conte ma bűnösnek vallotta magát két vádpontban.
Egy: szteroidok terjesztése bűnszervezetben, kettő: pénzmosás.
A szövetségiek szégyellhetik magukat. Az ügy 42 vádponttal indult,
Victor Conte végül kettőben vallotta bűnösnek magát.
És idézem: „Az alkunak nem része, hogy Conte úr
segítse az ügyészséget az ügy más szereplőivel kapcsolatban.”
A sportolók megúszták.
Nem emelnek vádat egyetlen sportoló ellen sem.
Victor Conte hat hónap börtönt kapott.
Szövetségi börtönben jó magaviselet esetén a büntetés 85%-át kell leülni.
Úgyhogy bő négy hónapot ült.
Itt van pár kép, amit Apa a börtönből küldött.
Ő a zárkatársa. Gonosz volt a beceneve.
Apa eleinte félt tőle, érthető okokból.
Először úgy érezte, itt őt ki fogják csinálni.
De segítették egymást, és jó barátok lettek. A mai napig azok.
Nagyon örültem, hogy sok barátot szerzett, és…
Alázatosabbá vált ott. Igen.
Vállaltam a felelősséget.
Semmiben sem működtem együtt a hatóságokkal.
Rosszat tettem, úgyhogy börtönt érdemeltem, és meg is kaptam.
Leültem a büntetésemet.
Amikor beléptem a börtön kapuján,
azonnal megfogtak,
és átvittek a fémdetektoron.
„Arccal a fal felé!”
És megbilincseltek. Ott rájöttem, hogy a kezükben vagyok.
Elküldtem magamnak pár magazint,
úgy időzítve, hogy akkor érjenek oda, mikor bent leszek.
Amikor aznap megjött a posta,
beadták az ajtó nyílásán.
És nemcsak a magazinok jöttek meg,
hanem egy levél is a legkisebb lányomtól.
Hol laksz?
Hát, a házamban.
Hol van a házad? Melyik városban?
Egy csomó képet küldött a gyerekeimről.
Itt tudatosult bennem, mit tettem.
Rájöttem, hogy elveszítettem az irányítást az életben.
Addig nem gondoltam bele,
milyen komoly következményei voltak.
Azt hittem, nagyfiú vagyok, férfi vagyok,
bármi is legyen, majd megoldom.
De szörnyű apa voltam.
Elvettem a gyerekeim biztonságérzetét.
És bizonytalanságba taszítottam őket.
Szerintem a siker addiktív,
a dicséret és az elismerés addiktív. De nem védem apámat.
Egyértelmű, hogy átlépett bizonyos erkölcsi határokat.
Bár ne tette volna!
Abba nem gondoltam bele,
hogy ez az egész a sportolók családjára is ugyanilyen hatással volt.
Nekik úgy mentek haza a gyerekeik,
hogy „Apa, a suliban azt mondták, szteroidoztál. Tényleg szteroidoztál?”
És a gyerekek ezt nem értik, úgyhogy…
Három gyerekem is fut.
A második legidősebb fiú velem edz.
Egyszer megkérdezte, mit tud a szteroid. Azt feleltem, tönkreteszi az életedet.
Futók, rajthoz!
Vigyázz!
Megkérdeztem, hogy ha ő az első, de aztán pozitív a tesztje,
mit nyert vele?
Az embernek kell a tudat, hogy jól csinálta.
Néha túl kell tolni.
Érezni kell, hogy nincs második esély.
Sok mindent tettem a múltban.
Sokszor hibáztam.
De a fiam azt mondta, nem érdekli.
Ő most is hisz bennem.
És ha belegondolok…
Victor Conte is ugyanígy hitt a Világrekord Projektben.
Hitt az álomban.
Bizonyos szempontból egy szörnyet teremtettünk.
Talán. De szerintem aki megismeri Victor Contét,
gyorsan átlát a szitán: hogy nem több egy közönséges szélhámosnál.
Annak fogom szentelni az életemet,
hogy segítsem az egyenlő versenyfeltételek megteremtését a jövő sportolóinak.
Egyértelműen arra vagyok a legbüszkébb, amit a doppingellenes mozgalomért tettem.
Leültem a Nemzetközi Doppingellenes Ügynökséggel.
Beavattam őket, hogy a sportolók hogyan kerülték meg
az akkori szabályokat és tesztelési módszereket.
Elkerülő technikákat alkalmaznak.
Így kell bevenni, a nyelv alá.
Szerintem doppingolnak, és további vizsgálatra van szükség.
Hányan használják?
Úgy 50%-ra tippelek.
Az MMA-sek, vagy minden sportban?
Az MMA-sek.
A csalásból most már nem él meg,
úgyhogy oldalt vált, kipécéz embereket, és ujjal mutogat?
Hihetetlen, hogy bárki odafigyel még rá.
Még képesek idézni! Victor Conte egy kétszínű rohadék.
Victor terjesztette a szert, aztán átadta a tudását a doppingellenes szerveknek,
hogy elkaphassák a sportolókat, ő meg karriert válthasson.
Ez az, amit nem lehet elvenni egy svindlertől. A svindlit.
Úgy alakult, hogy új otthonra találtam
a sport piros lámpás negyedében, a bokszban.
Mindenki mondja Victorról,
hogy csaló, és rá akar majd beszélni a doppingra, vagy már rá is beszélt.
Az ilyesmivel sosem foglalkoztam.
Igen, fokozza a teljesítményemet.
De szerek nélkül.
Victor egy őrült tudós.
Egy állat vagy!
A magas oxigénszint
növeli a tejsavtermelést,
ami pedig beindítja a tesztoszteron és a növekedési hormon termelődését.
A sebességed és az erőd tíz százalékkal nőtt.
Rengeteg legális dolog is működik.
Szintlépést akartunk látni Devintől, hát itt van!
Devin Haney 30 mérkőzés óta veretlen.
Ismét megvédte bajnoki…
Minden szereplésnek örül, csak szerepeljen.
Szerintem egy szavát sem szabad elhinni.
A BALCO-ügy megváltoztatta az amerikai emberek hozzáállását
és a felelős szervezetek hozzáállását a doppinghoz.
A rekordot teljesen tisztán értem el.
Teljesen.
Itt indultak el azok a folyamatok,
amelyek a mai doppingszűrések kifejlesztéséhez vezettek.
Szerintem a legtöbben úgy emlékeznek Victor Contéra,
mint aki egyedül lejáratta a sport világát. Remélem, ez változni fog.
Victor mindent a maga javára fordít, mert mindig kézben tartja a narratívát.
Ez maga Amerika, nem? Még mindig Bentley-je van, nem igaz?
A rossz reklám is reklám.
Ott van például a Google Ads. Ha rákeresel
mondjuk Barry Bondsra, Marion Jonesra,
vagy a BALCO-ra,
azonnal kiadja mellé a ZMA hirdetését is.
Gyakorlatilag limonádét csináltam a citromból.
Küldjek egy köszönőlevelet az IRS-nek? Dollármilliókat köszönhetek nekik.
Victor Conte azt állítja, 80 millió dollárt keresett
a ZMA és SNAC táplálékkiegészítőkön.
2007-ben Barry Bonds 756. hazafutásával
megdöntötte a karrier során ütött hazafutások rekordját.
A bizottságnak tíz éve volt beválasztani a Hírességek Csarnokába,
de sosem kapott elegendő szavazatot.
Barry Bonds tagadja, hogy valaha is doppingolt volna.
Nem válaszolt megkeresésünkre.
Marion Jonest mind az öt olimpiai érmétől megfosztották.
2008-ban hat hónap börtönbüntetésre ítélték hamis tanúzásért.
Ő az egyetlen sportoló, aki a BALCO-ügy kapcsán börtönt kapott.
Marion Jones tagadja, hogy valaha is tudatosan doppingolt volna.
Nem válaszolt megkeresésünkre.
Tim Montgomery világrekordját 2005-ben érvénytelenítették.
Megérdemeltem, hogy elvegyék? Meg.
De az élmény örökre velem marad.
Azt nem vehetik el.
A pillanatot, amikor odaálltam. Azt senki sem veheti el.
Trevor Graham tagadja, hogy valaha is szteroidokat terjesztett volna.
Greg Anderson nem nyilatkozott a BALCO-ügy és Barry Bonds szerepe kapcsán.
Sammy Sosa tagadja, hogy valaha is doppingolt volna.
Ez az eredeti tábla,
ami 20 évig volt a falon a BALCO spektrométerénél.
- Gondolom, érhet egy-két dolcsit. Passz. - Eladod?
Nem. Inkább a Baseball-hírességek Csarnokának adom.
A feliratot fordította: Lipták András